Mitu kuud kestnud kaoses, kus keegi enam ei teadnud, kes keda tulistab ja mille eest, hukkus ligi paar tuhat inimest. Väidetavalt kasutatud mõnede asulate vahel taksodena  sel ajal tanke. Rahutuste aegu võeti esmakordselt sihtotstarbelisele kasutusele ka mõned punkrid, nii et seltsimees Hoxha pingutused polnudki ehk päris asjatud. Tänagi on pea igal perel kodus automaat ja neil vähestel, kel pole, on alati võimalus seda vajadusel naabri või sugulaste käest laenata.